section_heading: Manifesti
paragraph_text: Manifesti dolaze na kraju opusa i sažimaju njihovu energiju. Radio ih je na svim dotada isprobanim materijalima i podlogama. U mnogima od njih Mangelos je na duhovit način afirmirao svoje teze o razvoju društva i nerazvoju umjetnosti, odnosno krizi i smrti umjetnosti, pa se mogu iščitati kao promišljena i lucidna kritika društva. Najpoznatiji od njih su manifest manifestah, manifest o Picassu, manifest šidski te manifest o njegovom psu Alfi (α) koji je zataknuo psu za ogrlicu.